b'\n_START_ARTICLE_\nMaureen O\xe2\x80\x99Hara\n_START_SECTION_\nUra\n_START_PARAGRAPH_\nO\xe2\x80\x99Hara teki urallaan usein t\xc3\xb6it\xc3\xa4 ohjaaja John Fordin ja pitk\xc3\xa4aikaisen yst\xc3\xa4v\xc3\xa4ns\xc3\xa4 John Waynen kanssa. H\xc3\xa4nen ensimm\xc3\xa4inen suuri elokuvansa oli Jamaica Innin rannikkorosvot (Jamaica Inn, 1939), jonka ohjasi Alfred Hitchcock. Samana vuonna h\xc3\xa4n n\xc3\xa4ytteli Esmeraldan roolin elokuvassa Notre Damen kellonsoittaja. H\xc3\xa4n n\xc3\xa4ytteli John Fordin ohjaamassa elokuvassa Vihre\xc3\xa4 oli laaksoni (How Green Was My Valley, 1941), joka voitti parhaan elokuvan Oscar-palkinnon vuonna 1941._NEWLINE_O\xe2\x80\x99Hara puhui sujuvasti iiri\xc3\xa4 ja k\xc3\xa4ytti sit\xc3\xa4 elokuvissa Vaitelias mies (The Quiet Man, 1952), Suuri paraati (The Long Gray Line, 1954) ja \xc3\x84itini on naiseni (Only the Lonely, 1991). H\xc3\xa4nen muihin tunnettuihin elokuviinsa kuuluu muun muassa Rio Grande (Rio Grande, 1950)._NEWLINE_O\xe2\x80\x99Hara lopetti n\xc3\xa4yttelij\xc3\xa4nuransa 1970-luvun alussa mutta palasi n\xc3\xa4yttelem\xc3\xa4\xc3\xa4n 1990-luvun alussa. Vuonna 1991 h\xc3\xa4n esiintyi \xc3\x84itini on naiseni -elokuvassa John Candyn ja Ally Seedin kanssa. H\xc3\xa4nen viimeinen televisioty\xc3\xb6ns\xc3\xa4 oli tv-elokuva The Last Dance yhdess\xc3\xa4 muun muassa Eric Stolzin kanssa. Vuonna 2014 O\xe2\x80\x99Haralle my\xc3\xb6nnettiin Oscar-kunniapalkinto.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nO\xe2\x80\x99Hara oli kotoisin l\xc3\xa4helt\xc3\xa4 Dublinia. H\xc3\xa4n oli naimisissa kolme kertaa, ja h\xc3\xa4nell\xc3\xa4 oli yksi lapsi.'